OzLabs/hebrew-wiki-articles huggingface dataset:
לה פורטל (כדורסל)

כוכב הספורט סן-מישל לה פורטל קוט ד'אופל (בצרפתית: Étoile Sportive Saint-Michel Le Portel Côte d'Opale)' הידוע כ-ESSM לה פורטל או פשוט לה פורטל, היא קבוצת כדורסל צרפתית מלה פורטל , או-דה-פראנס, המשחקת בליגת העל הצרפתית.

== היסטוריה ==
לה שודרון, האולם הביתי של הקבוצה מאז 2015
המועדון, שהוקם ב-1931, שיחק רוב זמן קיומו בליגות הנמוכות בצרפת. בעונת 2006/07 סיימה הקבוצה במקום השני בליגה השלישית ועלתה לליגה הלאומית השנייה. בעונת 2014/15 העפילה הקבוצה לגמר הגביע הצרפתי בכדורסל לאחר ניצחונות על קבוצות מהליגה הראשונה כמו לה-מאן סארת, לה האבר, אסוול ליון-וילרבאן והאלופה המכהנת לימוז', אך הפסידה 74–87 לשטרסבורג במשחק המכריע.

בעונה שלאחר מכן זכתה הקבוצה בפלייאוף ה-Pro B ועלתה לראשונה לליגת העל הצרפתית. בעונת ה-Pro A הראשונה של המועדון הגיעה הקבוצה לפלייאוף לאחר שסיימה במקום השביעי והפסידה 0–2 לאלופה בסופו של דבר אלאן שאלון ברבע הגמר. בעונת ערכה לה פורטל את הופעת הבכורה שלה באירופה, ביורופקאפ, בה הגיעה לרבע הגמר והודחה על ידי באקן ברס.

== תארים ==
*הגביע הצרפתי בכדורסל:
**סגנות (1): 2014/15

== עונה אחר עונה ==
{| class=wikitable
!עונה
!רמה
!ליגה
!
!
!הגביע הצרפתי בכדורסל
!colspan=2|תחרויות אירופיות
|-
|2013/14
|
|Pro B
|
|
|32 האחרונות
|-
|2014/15
|
|Pro B
|
|
|bgcolor=silver|סגנות
|-
|2015/16
|
|Pro B
|bgcolor=#afa|
|
|32 האחרונות
|-
|2016/17
|
|Pro A
|
|
|רבע גמר
|-
|2017/18
|
|Pro A
|
|
|שמינית גמר
|יורופקאפ
|רבע גמר
|-
|2018/19
|
|Pro A
|
|
|שמינית גמר
|-
|2019/20
|
|Pro A
|
|
|64 האחרונות
|-
|2020/21
|
|Pro A
|
|
|32 האחרונות
|-
|2021/22
|
|Pro A
|
|31–21
|64 האחרונות
|-
|2022/23
|
|Pro A
|
|
|שמינית גמר
|-
|2022/23
|
|Pro A
|
|
|רבע גמר
|}

== שחקנים ==
* רוברט רות'בארט
* דיאנג'לו הריסון
* ג'ו אלכסנדר

== קישורים חיצוניים ==

== הערות שוליים ==

קטגוריה:קבוצות כדורסל צרפתיות
קטגוריה:או-דה-פראנס: ספורט
דוד דרעי (ספורטאי)

דוד דרעי (נולד ב-1970) הוא שחקן ומאמן כדורסל כיסאות גלגלים, חבר נבחרת ישראל בכדורסל בכיסאות גלגלים ומאמן נבחרת בית הלוחם בירושלים.

דרעי נולד בצרפת ועלה לישראל בילדותו. נפצע בשירותו בחטיבת הצנחנים.

כחבר נבחרת ישראל השתתף ב בהם דורגה הנבחרת במקום השישי.

בשנת 2009 הקים את קבוצת הכדורסל של בית הלוחם בירושלים, בה איפשרו השתתפות של שחקנים בריאים על כיסאות גלגלים והוא שיחק לצד אחיו שמואל. דרעי שימש קפטן הנבחרת.

==קישורים חיצוניים==
* [https://www.paralympic.org/david-drai פירוט השתתפותו בתחרויות המשחקים הפאראלימפיים] באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:כדורסלנים במשחקים הפאראלימפיים בייג'ינג (2008)
קטגוריה:ספורטאים נכי צה"ל
קטגוריה:ישראלים ילידי צרפת
קטגוריה:ישראלים שנולדו ב-1970
אילנית פרידמן

אילנית פרידמן (נולדה ב-1976) היא טניסאית ישראלית נציגת ישראל ל.

פרידמן היא נכת צה"ל וחברת בית הלוחם בתל אביב, שם התאמנה בכדורסל כיסאות גלגלים ובטניס כיסאות גלגלים.

במהלך תחרות בסן דייגו, בשנת 2006 הושעתה פרידמן מתחרויות למשך שנה עקב נטילת תרופה לאסתמה שהוגדרה על ידי איגוד הטניס העולמי כחומר אסור.

בשנה שקדמה למשחקים הפאראלימפיים בבייג'ינג עלתה בדירוג העולמי מהמקום ה-23 למקום 9. לצורך עמידה בקריטריון האולימפי התחרתה בשנה זו ב-26 טורנירים.

ב התחרתה בטניס יחידים ולאחר ניצחון על נציגת יפן צ'יוקו אומהה, הפסידה בשמינית הגמר לנציגת סין דנדן הו ודורגה במקום השביעי בדירוג הכללי.

בשנת 2010 סיימה להתחרות.

==קישורים חיצוניים==
* [https://www.paralympic.org/ilanit-fridman פירוט השתתפותה בתחרויות המשחקים הפאראלימפיים] באתר הרשמי של IPC 
* [https://www.itftennis.com/en/players/ilanit-fridman/800217011/isr/wct/s/overview/#pprofile-info-tabs פרופיל אישי באתר איגוד הטניס העולמי]

==הערות שוליים==

קטגוריה:ספורטאיות פאראלימפיות ישראליות
קטגוריה:טניסאים פאראלימפיים ישראלים
קטגוריה:טניסאים נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:טניסאים במשחקים הפאראלימפיים בייג'ינג (2008)
קטגוריה:ספורטאים נכי צה"ל
קטגוריה:ישראליות שנולדו ב-1976
קטגוריה:ישראלים שנולדו ב-1976
מיכאיל טיורין

מיכאיל טיורין (ברוסית:Михаил Владиславович Тюрин , נולד ב-2 במרץ 1960 בקולומנה) הוא קוסמונאוט רוסי. הוא השתתף במספר טיסות לתחנת החלל הבין-לאומית. 

== ביוגרפיה ==
מיכאיל טיורין נולד בעיר קולומנה. המשפחה עברה להתגורר למחוז אמור בה הוא סיים בית הספר בשנת 1978. לאחר סיום הלימודים הוא נסע למוסקבה והתקבל ללימודים במכון לתעופה, בשנת 1984 הוא קיבל תואר שני כמהנדס מכונות. 

לאחר סיום הלימודים טיורין נקלט בתאגיד הטילים והחלל אנרגיה. הוא עסק בפרויקטים שונים בעיקר בתחום תכנון ופיתוח חלליות מדגם סויוז.

בשנת 1994 טיורין החל הכנות במרכז גגארין להכשרת קוסמונאוטים. הוא היה חבר צוות גיבוי במספר משימות.

באוגוסט 2001 טיורין היה חבר צוות של מעבורת החלל דיסקברי STS-105 (סקוט הורוביץ היה מפקד צוות). המעבורת הביאה לתחנת החלל הבין-לאומית משלחת מס' 3 לתחנת החלל הבין-לאומית בפיקוד פרנק קלברטסון שטיורין היה חברה לצד ולדימיר דז'ורוב. הם ביצעו מספר רב של ניסויים, טיורין ביצע פעילות חוץ רכבית 3 פעמים באורך כולל היה כ-13.5 שעות. הוא חזר לכדור הארץ בטיסת מעבורת החלל אנדוור STS-108 ב-17 בדצמבר 2001 לאחר 118 ימים בחלל.

בשנת 2006 טיורין היה מפקד טיסה של חללית סויוז TMA-9 שהתחברה לתחנת החלל הבין-לאומית עם צוות משלחת מס' 14 לתחנת החלל הבין-לאומית בפיקודו של מייקל לופז-אלגריה. במהלך השהות בתחנת החלל טיורין ביצע פעמיים פעילות חוץ רכבית באורך כולל של כ-12 שעות. הוא חזר לכדור הארץ ב-21 באפריל 2007 לאחר 215 ימים בחלל.

בשנת 2014 טיורין היה מפקד טיסה של סויוז TMA-11M שהתחברה לתחנת החלל הבין-לאומית עם צוות קבוע מס' 38 בפקידו של אולג קוטוב. הוא חזר לכדור הארץ במאי 2014 לאחר 187 ימים בחלל.

בשנת 2016 טיורין מונה לתפקיד ניהולי במרכז גגארין להכשרת קוסמונאוטים. הוא עזב את התפקיד בשנת 2018. טיורין מתגורר עם משפחתו בעיר הכוכבים.

==קישורים חיצוניים==

* [https://warheroes.ru/hero/hero.asp?Hero_id=2342 ביוגרפיה]
* [https://www.gctc.ru/main.php?id=216 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:מקבלי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:רוסים שנולדו ב-1960
אן קרופורד אצ'סון

אן קרופורד אצ'סון, באנגלית: <ref>"Personal Paragraphs". Aberdeen Journal. British Newspaper Archive. 24 June 1938</ref> Anne Acheson (5 באוגוסט 1882 - 13 במרץ 1962) הייתה פסלת בריטית-אירית.<ref>The First Lady of Mulberry Walk: The Life and Times of Irish Sculptress Anne Acheson David Llewellyn, Troubador Publishing Ltd, 2010</ref> היא ואלינור האלה המציאו יציקות גבס לגפיים שבורות של חיילים. אצ'סון הציגה באקדמיה המלכותית ובעולם. במהלך מלחמת העולם הראשונה היא עבדה עבור האגודה לצרכים כירורגיים ב בצ'לסי, לונדון.<ref>"Anne Crawford Acheson CBE, ARBSA". Mapping the Practice and Profession of Sculpture in Britain and Ireland 1851–1951</ref> אצ'סון קיבלה את פרס גליכן ב-1938. היא חילקה את זמנה בין לונדון לגלנאווי, מחוז אנטרים, צפון אירלנד. <ref>Frances Spalding (1990). 20th Century Painters and Sculptors. Antique Collectors' Club. </ref> <ref>"Anne Acheson profile". Ashtead Pottery. Archived from the original</ref>

== קריירה ==
אצ'סון נולדה בפורטאדאון שבמחוז ארמה, לג'ון אצ'סון, תעשיין ואשתו הרייט גלאזגו. <ref>Sara Gray (2019). British Women Artists. A Biographical Dictionary of 1000 Women Artists in British Decorative Arts. Dark River</ref> אן אצ'סון התחנכה במכללת ויקטוריה, בלפסט, בבית הספר לאמנות בבלפסט ובמכללה המלכותית לאמנות בלונדון, שם למדה פיסול אצל אדואר לאנטי <ref>Miss Anne Acheson" Times [London, England] 16 March 1962:</ref>

אצ'סון הציגה לראשונה באקדמיה המלכותית בשנת 1913, כאשר הפסל שלה "הפיקסי" התקבל לתערוכה. במהלך ארבעת העשורים הבאים, 30 מפסליה הוצגו ב-22 תערוכות באקדמיה. עבודתה של אצ'סון כללה פסלונים, דיוקן ופסלוני גן. בעוד שעבודותיה המוקדמות פוסלו מעץ, הפסלים המאוחרים שלה נעשו ברובם במתכת, אבן או בטון.

=== שירותים בזמן מלחמה ===
במהלך מלחמת העולם הראשונה היא התנדבה באגודה לצרכים כירורגיים. האגודה סיפקה חבישות רפואיות ונוצרה על ידי גילדת הרקמה של המלכה מרי. אצ'סון ואלינור האלה היו שתיהן פסליות <ref>"Surgical Requisites Association". Bath War Hospital. 13 February 2017</ref> וראו חיילים שחזרו מהחזית עם גפיים שבורות המוחזקות יחד בסדי עץ ותחבושות בסיסיות בלבד, אצ'סון הציעה לייצב בגבס את הגפה וכשהגבס התקשה, לעטוף בתחבושת- ולהניח אותו על האיבר השבור כדי לתמוך בו בזמן הריפוי. הרעיון נולד בהשראת הפיסול בפריז שבו השתמשה ביצירות שלה ביציקות גבס. סד נייר וגבס מעיסת הנכונה הפחית את זמן הריפוי תוך תמיכה נכונה באיבר השבור. הרעיון של שימוש בגבס אומץ ושוכלל במהלך השנים ועדיין נמצא בשימוש היום במקצוע הרפואה. <ref>"Portadown honours Anne Acheson who invented plaster cast for bones". BelfastTelegraph.co.uk.</ref> כשסיימה את לימודיה, לימדה אצ'סון בבית ספר בלונדון והמשיכה להתגורר בעיר זו.

היא הייתה האישה הראשונה, בשנת 1938, שנבחרה כעמית של אגודת הפסלים המלכותית הבריטית .<ref>McTear, Ian (4 November 2018). "The sculptor who mended shattered bones"</ref>

אצ'סון עברה הסבה מקצועית למהנדסת ושרטטת במהלך מלחמת העולם השנייה כדי לאפשר לה לבצע עבודה התנדבותית נוספת. היא גם עבדה עבור הצלב האדום במהלך המלחמה. <ref>"Anne Acheson remembered with Blue Plaque unveilled at church"</ref>

לאחר המלחמה המשיכה אצ'סון כאמן ועסקה בצפון אירלנד.<ref>Holland, Mairead (8 April 2019). "The Armagh sculptor whose treatment for broken bones is still used 100 years on".</ref>

== הערות שוליים ==

קטגוריה:ציירות איריות 
קטגוריה:ילידות 1882
קטגוריה:נפטרות ב-1962
Go Away

Go Away (בעברית: תלך מכאן) הוא שיר של הזמרת הקובנית אמריקאית גלוריה אסטפן אשר יצא באפריל 1993 כחלק מהפסקול של הסרט "תוצרת אמריקה" וגם כחלק מאלבום האוסף שלה Greatest Hits. מבחינה מוזיקלית השיר הוא בסגנון של הרבה שירים שהקליטה בימים בהם הייתה חלק מההרכב מיאמי סאונד משין.

השיר הגיע למקום ה-38 במצעד האירופאי הכללי, אם כי בארצות הברית השיר נכשל מלהיכנס למצעד בילבורד הוט 100. בנוסף השיר גם דורג במצעדים של קולומביה ויפן.

בנובמבר 2020 השיר נוגן במסגרת ספיישל הטלוויזיה "The View" ובוא נראה דונלד טראמפ עוזב את הבית הלבן לצלילי שיר זה.

== וידאו קליפ ==
הקליפ לשיר בוים על ידי במאי הקולנוע והטלוויזיה והמפיק קווין ליין. באוקטובר 2013 הקליפ גם הועלה לחשבון היוטיוב הרשמי של הזמרת שם גרף ונכון לאוגוסט 2023 הוא גרף 510 אלף צפיות.

== מיקומי שיא ==

== קישורים חיצוניים ==

קטגוריה:שירי 1993
קטגוריה:סינגלים מ-1993
קטגוריה:שירי גלוריה אסטפן
קטגוריה:שירים באנגלית
קטגוריה:שירים שנכתבו על ידי גלוריה אסטפן
קטגוריה:סינגלים בהוצאת אפיק רקורדס
מרי באטרסבי

מרי באטרסבי, באנגלית: Mary Battersby ( 1801–1841) הייתה אמנית אירית.<ref name=":0">Crookshank, Anne; Glin, Knight of, Desmond FitzGerald (1994). The watercolours of Ireland : works on paper in pencil, pastel and paint, c.1600–1914. London: Barrie & Jenkins.</ref>

== ביוגרפיה ==
מעט מאוד ידוע עליה.<ref name=":1">O’Connor, Éimear (2010). "Miss Battersby: A Case Study". In O’Connor, Éimear (ed.). Irish Women Artists, 1800-2009. Dublin: Four Courts Press</ref> יש שחושבים כי באטרסבי הייתה בתו הרווקה של רוברט באטרסבי מבובסוויל, מחוז מית', אירלנד, אשר בשנת 1763 נשא לאישה את מריאן, בתו והיורשת של היינס ווייד מליסלין, מחוז קאוואן, אירלנד. אחרים הטילו ספק בכך, והציעו שהיא יכולה הייתה להיות בתו של אחיו של רוברט באטרסבי, המכונה ג'ון מליקפילד. תאריך הלידה שלה, בהתבסס על תיארוך עבודותיה בציור, מוערך בין השנים 1763 ל-1785. ייתכן שה-M בציוריה לא התייחס למרי, אלא לסימן היותה אישה (גברת), או אפילו לשם חיית מחמד. המסקנה היא נראה שיש מספר נשים במשפחת באטרסבי שניתן לייחס את היצירות אליהן, כולל פנלופה באטרסבי. בשל היעדר ראיות נוספות, לא ניתן לקבוע זהות ברורה של אמנית זו. על חלק מהתרומות מעבודתה כתובה כתובת האמנית כ־21 North Cumberland Street, Dublin ומאוחר יותר מס' 16 Mountjoy Square East. יש להניח כי כתובות אלו הן של אמה או קרוב משפחה אחר.

=== עבודה אמנותית ===
351x351 פיקסלים
היצירות של באטרסבי חתומות כולן "מיס באטרסבי" או "M.Battersby". הקורפוס שלה הוא שישה אלבומי ציורים, תיעוד של מכתב אחד ושתי כתובות. אין מסמכים נוספים הנוגעים אליה, ונראה שהיא לא הציגה בפומבי. אף שהיא מתוארת כ"ציירת פרחים", לאור עבודתה הידועה, העניין שלה היה יותר בתצפיות בציפורים מאשר בבוטניקה. לא ידוע אם באטרסבי קיבלה הכשרה רשמית כלשהי בצבעי מים, אם כי לא היה נדיר שנשים צעירות יקבלו הכשרה כזו. אף על פי שעבודתה מתוארת כנאמנה לטבע וללא פרטים זרים. במהלך חייה הסגנון שלה לא התפתח.<ref name=":1" />

החברה המלכותית של דבלין קיבלה ארבעה כרכים של רישומים ממיס באטרסבי, הראשון ב-1820, שלושה ב-1836 עם מכתב. אלה היו פרחים שצוירו מהטבע, ציורים מאוסף ציפורים שצולמו בפנסילבניה, צפון אמריקה על ידי Robert Battersby Esq. MD, ציפורים מקומיות שכולן נורו במחוז מית', וציורים שנלקחו מאוסף של ציפורים מפוחלצות במוזיאון דבלין. שני כרכים נוספים נמצאים במוזיאון אלסטר,<ref name=":0" /> האחד מתוארך לשנת 1841 והשני ללא תאריך. אלבום קטן נמצא גם באוספים של הספרייה הלאומית של אירלנד, עם יצירות של פרחים, פרפרים, חרקים ונוצות, הוצע כי ייתכן שהפיקה אותו אמנית אחרת ממשפחת באטרסבי, פרנסס איזבלה באטרסבי. הרישומים של הציפורים המפוחלצות ממוזיאון דבלין, נמצא במוזיאון הטבע בדבלין, מורכב מציורים בגודל טבעי של הציפורים במוזיאון. הציורים הם של ציפורים אקזוטיות כולל יונקי דבש.<ref name=":1" />

==קישורים חיצוניים==

== הערות שוליים ==

קטגוריה:ציירות איריות 
קטגוריה:ילידות 1801
קטגוריה:נפטרות ב-1841
רפאל ידידיה שלמה צרור

הרב רפאל ידידיה שלמה צרור (כ"ב אלול ה'תמ"א, 1681 - כ"ז כסלו ה'תצ"ח, 1738) היה רופא, ראש ישיבה, פוסק הלכה נודע, אב בית הדין ורבה של אלג'יר בראשית המאה ה-18, ובעל השכלה כללית. מחבר השו"ת פרי צדיק.

== קורותיו ==
נולד באלג'יר לאביו הרב ישועה. התייחס לרשב"ץ השני, ולרבי אברהם אבן טוואה. למד אצל חכמי עירו. בהמשך התמנה לאב בית הדין של אלג'יר. קירב את תלמידו הרב יהודה עייאש ששימש אותו כחמש עשרה שנה.<ref>הקדמת ר"י עייאש לספרו 'לחם יהודה'.</ref> חביריו בבית הדין היו רבי יעקב צרור, רבי אברהם יאפיל, רבי יהודה עייאש, ורבי בנימין דוראן. הרב נשאל שאלות הלכתיות מקהילות רבות בצפון אפריקה, ביניהן: תוניס, קונסטנטין, אלג'יר, אוראן וגיברלטר. כמו כן התכתב בהלכה עם חבירו הרב מסעוד אלפסי.<ref>ראו למשל שו"ת פרי צדיק סימן יז.</ref>

הרב עמד בראשות הישיבה, ותלמידיו העידו כי לרבם כשרון זכירה ייחודי, וכן שהיה בעל השכלה רחבה, בחכמת ההגיון, מדע המדינה, רפואה וטבע.<ref>הקדמת התלמידים לשו"ת פרי צדיק.</ref> הרב חיבר קינה לעשרה הרוגי מלכות.<ref>ראו ב[https://www.nli.org.il/he/discover/manuscripts/hebrew-manuscripts/viewerpage?vid=MANUSCRIPTS&docid=PNX_MANUSCRIPTS990001509180205171-1#FL=FL77449358 כתב היד] באתר הספרייה הלאומית.</ref>

עוד העידו תלמידיו כי הרב סבל ממאורעות קשים שפגעו בבניו ובממונו. הרב נטה לחלות, ופגעה בו עייפות כרונית והתעלפויות. ביתו מתה בחייו בשעת לידת בנה.

לאחר פטירתו, תלמידו הרב יהודה עייאש כתב עליו קינה בערבית.<ref>הקינה ב[https://www.nli.org.il/he/discover/manuscripts/hebrew-manuscripts/viewerpage?vid=MANUSCRIPTS&docid=PNX_MANUSCRIPTS990000420360205171-1#FL=FL70819226 כתב יד] אתר הספרייה הלאומית.</ref>

== השקפתו ההלכתית ==
* הרב תמך בשימור מנהגי אלג'יר, וסבר שלא ניתן לשנותם. כמו כן דאג להעביר את המנהגים לתלמידו הרב יהודה עייאש, שקיבצם בספר 'מנהגי ודיני ק"ק ארג'יל'.<ref>ראו מבוא לספר 'מנהגי ודיני ק"ק אלג'יר' מאת הרב יהודה עייאש.</ref>
* הרב ביאר שארצות המערב קיבלו עליהם את הוראות מרן השולחן ערוך, ויש לפסוק כמותו בכל מקום, מלבד הלכות ומנהגים שכבר נהגו בהם שלא כמרן, שאין לשנות את המנהג הקדמון.<ref>ראו שו"ת פרי צדיק סימן ב; דיני ומנהגי ק"ק ארג'יל סימן ב סעיף א.</ref>
* הרב סבר שאין לפסוק כהגהות הרמ"א, עד שיתברר שכך גם דעת מרן השולחן ערוך.<ref>ספר דיני ומנהגי ק"ק ארג'יל, סימן ז סעיף ב. [עדות הר"י עייאש ששאל את רבו הרב צרור].</ref>
* לא ניתן לטעון 'קים לי' כשיטת אחד הפוסקים כנגד דעתו של מרן השולחן ערוך.<ref>שו"ת פרי צדיק סימן ב.</ref>

== חיבוריו ==
*שו"ת פרי צדיק - שאלות ותשובות בארבעת חלקי השולחן ערוך. נדפס לראשונה בליוורנו, ה'תק"ח.
*ביאור ארבעת חלקי השולחן ערוך - פירוש וקיצור לארבעת חלקי השולחן ערוך. כתב היד אבוד.<ref>ע"פ תלמידו רבי מכלוף עמר בקונטרס הדרושים, דרוש א, (נדפס כנספח לשו"ת פרי צדיק).</ref>

== הערות שוליים ==

קטגוריה:ראשוני האחרונים
קטגוריה:אבות בתי דין
קטגוריה:מחברי ספרי שו"ת
קטגוריה:אלג'יר: רבנים
קטגוריה:ילידי 1681
קטגוריה:נפטרים ב-1738
Amala Tour

Amala Tour הוא סיבוב הופעות של הראפרית דוג'ה קאט אשר התחיל ב-18 באוקטובר 2018 ביוסטון והסתיים ב-21 במרץ 2019 בדאלאס. סיבוב ההופעות נחלק לשני חלקים כאשר כל ההופעות של 2018 היו תחת השם "Amala Fall Tour 2018" וההופעות של 2019 היו תחת השם "Amala Tour".

== רשימת שירים ==
רשימה זו נכונה לתאריך 6 במרץ 2019:
# "Go to Town"
# "Roll With Us"
# "Cookie Jar"
# "Fancy"
# "All Nighter"
# "No Police"
# "Body Language"
# "Pretty Girls"
# "Tia Tamera"
# "Nintendhoe"
# "Juicy"
# "Game"
# "Candy"
# "Morning Light"
# "Wine Pon You"
# "So High"
# "Mooo!"

== רשימת מופעים ==
{| class="wikitable" style="text-align:center;"
! width="150"| תאריך
! width="160"| עיר
! width="140"| מדינה
! width="300"| מיקום
|- bgcolor="#DDDDDD"
| colspan=4| צפון אמריקה
|-
|11 בספטמבר 2018
|יוסטון
|rowspan="10"|ארצות הברית
|House of Blues
|-
|12 בספטמבר 2018
|דאלאס
|Club Dada
|-
|14 בספטמבר 2018
|אוסטין
|Barracuda
|-
|16 בספטמבר 2018
|סן אנטוניו
|Paper Tiger
|-
|18 בספטמבר 2018
|פיניקס
|Crescent Ballroom
|-
|21 בספטמבר 2018
|לוס אנג'לס
|Echoplex
|-
|23 בספטמבר 2018
|סנטה אנה
|Constellation Room
|-
|24 בספטמבר 2018
|סן פרנסיסקו
|The Independent
|-
|26 בספטמבר 2018
|פורטלנד
|Doug Fir Lounge
|-
|27 בספטמבר 2018
|טקומה
| Fawcett Hall
|-
|29 בספטמבר 2018
|ונקובר
|קנדה
|Fortune Sound Club
|-
|5 באוקטובר 2018
|מיניאפוליס
|ארצות הברית
|The Cabooze
|-
|10 באוקטובר 2018
|טורונטו
|קנדה
|Velvet Underground
|-
|14 באוקטובר 2018
|ניו יורק סיטי
|rowspan="3"|ארצות הברית
|Music Hall
|-
|16 באוקטובר 2018
|פילדלפיה
|The Foundry
|-
|17 באוקטובר 2018
|וושינגטון די. סי.
|Union Stage
|-
|}

{| class="wikitable" style="text-align:center;"
! width="150"| תאריך
! width="160"| עיר
! width="140"| מדינה
! width="300"| מיקום
|- bgcolor="#DDDDDD"
| colspan=4| אירופה
|-
|1 במרץ 2019
|סטוקהולם
|שוודיה
|Nalen klubb
|-
|2 במרץ 2019
|קופנהגן
|דנמרק
|Pumpehuset
|-
|4 במרץ 2019
|ברלין
|גרמניה
|Gretchen
|-
|6 במרץ 2019
|אמסטרדם
|הולנד
|Bitterzoet
|-
|8 במרץ 2019
|פריז
|צרפת
|Les Étoiles
|-
|9 במרץ 2019
|בריסל
|בלגיה
|Le Botanique
|-
|11 במרץ 2019
|דבלין
|אירלנד
|The Academy
|-
|13 במרץ 2019
|לונדון
|אנגליה
|XOYO
|}

{| class="wikitable" style="text-align:center;"
! width="150"| תאריך
! width="160"| עיר
! width="140"| מדינה
! width="300"| מיקום
|- bgcolor="#DDDDDD"
| colspan=4| צפון אמריקה
|-
|21 במרץ 2019
|דאלאס
|ארצות הברית
|Trees
|-
|}

== הערות שוליים ==

קטגוריה:סיבובי הופעות מ-2018
קטגוריה:סיבובי הופעות מ-2019
קטגוריה:סיבובי הופעות של דוג'ה קאט
דורותי בלקהם

דורותי בלקהם, באנגלית: Dorothy Blackham (1 במרץ 1896 - 4 בספטמבר 1975) הייתה מאיירת, אמנית ומורה אירית. <ref>Newmann, Kate. "Dorothy Isabel Blackham (1896 - 1975): Artist". The Dictionary of Ulster Biography. </ref>

== ביוגרפיה ==
דורותי בלקהם נולדה בדבלין, ב-1 במרץ 1896. הוריה היו צ'ארלס ה. בלקהם, קופאי ראשי בתחנת הרכבת קינגסברידג', וג'יין רות'בן בלקהם (לבית לאורי). דרך אביה, דורותי הייתה קשורה למשפחת האמנים וורטון, כאשר סבה מצד אמה היה תומאס קנדי לורי, סוחר עתיקות ותובע כתר. הכשרתה האמנותית החלה באקדמיה המלכותית היברניאן (RHA), שם למדה אצל דרמוד או'בריאן. במהלך תקופה זו פיתחה בלקהאם עניין בעיצוב פוסטרים. היא המשיכה ללמוד בבית הספר לאמנות של דבלין מטרופוליטן ובקולג' גולדסמית' בלונדון.<ref name=":0">Clarke, Frances (2009). "Blackham, Dorothy Isabel)". In McGuire, James; Quinn, James (eds.). Dictionary of Irish Biography. Cambridge: Cambridge University Press.</ref>

=== קריירה אמנותית ===
בלקהם הייתה אמנית פוריה, הציגה ברחבי אירלנד. מ-1916 עד 1946, היא הציגה באופן קבוע עם ה-RHA, כאשר עבודותיה הוצגו גם על ידי אגודת האמניות של אולסטר, אגודת צבעי המים של אירלנד ואגודת האמנויות והאומנות של אירלנד. משנת 1924 היא הוצגה ב-Tailteann Games, וזכתה במדליות בשנים 1928 ו-1932. חברתה, ועמיתתה האמנית, מייני ג'לט הייתה השפעה משמעותית על בלקהם. באמצעות ג'לט, היא החלה להתעניין בקבוצת "האייל הלבן" והציגה איתם ארבע פעמים ב-1940–1941. היא הייתה חברה באגודת הציירים של דבלין, והציגה איתם בסוף שנות ה-30. בתקופה זו התנסתה בלקהם בחיתוכי לינו ויצרה הדפסי נוף גדולים. כחברה קרובה של אליזבת ייטס ולילי ייטס, היא שיתפה פעולה באופן נרחב עם הוצאת קואלה, ויצרה חיתוכי עץ ולינו לאיורים וכרטיסי ברכה. בלקהם גם הפיקה איורים עבור עיתון קלונה, איגוד התיירים האירי. היא עיצבה את הכריכה של עמק בוין ועתיקותיו (1936), חוברת מאת הכומר מיילס ו' רונן. בנוסף להיותה אמנית פעילה, היא לימדה במספר בתי ספר בדבלין, כולל אלכסנדרה קולג' מ-1936 עד 1943 ובית הספר הול, מונקסטאון.<ref name=":0" />

היא נישאה לאלסנר סטיוארט ב-1947, והזוג עבר ללונדון. כשהיא שם, המשיכה בלקהם את הקריירה שלה כמורה, והציגה בשם נעוריה. היא הוצגה על ידי האקדמיה המלכותית לאמנויות, האקדמיה המלכותית של מערב אנגליה, האגודה המאוחדת של האמנים והאגודה המלכותית של האמנים הבריטיים. עבודתה שאבה השראה בדרך כלל מאירלנד, בפרט בצפון ובמערב המדינה, היא גם יצרה יצירות המבוססות על סצנות בלונדון וביבשת אירופה.

=== חיים מאוחרים ===
דורותי בלקהם ובעלה חזרו לאירלנד ב-1967, והתיישבו בדונאגהדי, מחוז דאון. היא סבלה מדלקת פרקים בשנותיה האחרונות, אך היא המשיכה לצייר עד מותה.

דורותי בלקהם מתה ב-4 בספטמבר 1975, בדונהאדי.

== הערות שוליים ==

קטגוריה:ציירות איריות
קטגוריה:ילידות 1896
קטגוריה:נפטרות ב-1975
אתלטיק ד'אסקלדס

אתלטיק קלאב ד'אסקלדס (בספרדית: Atlètic Club d'Escaldes) הוא מועדון כדורגל מהעיר אנדורה לה ולה שבאנדורה, המשחק בליגת העל האנדורית.

==היסטוריה==
המועדון נוסד ב-20 במאי 2002. בסוף עונת 2003/2004 המועדון העפיל לליגת העל האנדורית, בה שיחק עד לתום עונת 2006/2007, אז ירד לליגת המשנה. בתום עונת 2018/2019 שב המועדון לליגה הבכירה.<ref></ref> בעונת 2021 הפסידה הקבוצה בגמר גביע אנדורה,<ref></ref> אך זכתה בו בעונה שאחריה.<ref></ref> את עונת 2022/2023 סיימה הקבוצה במקום הראשון, שתי נקודות מעל אינטר אסקלדס (שזכתה באליפות בשלושת העונות הקודמות), וזכתה באליפות ראשונה בתולדותיה.

בעונת 2022/2023 התמודדה הקבוצה לראשונה במפעל אירופי, בזכות זכייתה בגביע, והודחה כבר בסיבוב המוקדמות הראשון של הקונפרנס ליג אחרי הפסד 1–2 במצטבר לגזירה יונייטד המלטזית. לאחר שזכתה באליפות התמודדה הקבוצה בעונת 2023/2024 בליגת האלופות, שם הודחה בסיבוב המוקדם בידי בודוצ'נוסט פודגוריצה, ואז נשרה לקונפרנס ליג והודחה בידי פרטיזן טירנה.

==תארים==
* אליפות אנדורה (1): 2022/2023.

== קישורים חיצוניים ==

* 

==הערות שוליים==

קטגוריה:קבוצות כדורגל אנדוריות
קטגוריה:קבוצות כדורגל שהוקמו ב-2002
גיל דוד

גיל דוד (נולד ב-1944) הוא קצין צה"ל במילואים בדרגת אלוף-משנה, פיקד על חטיבה 265.

==ביוגרפיה==
דוד נולד וגדל בקיבוץ בית השיטה, לחנה ומנחם שעלו מגרמניה ערב פרוץ מלחמת העולם השנייה. דוד בר התגייס לצה"ל בשנת 1962, התנדב לצנחנים ושובץ בסיירת צנחנים. עבר מסלול הכשרה כלוחם, קורס מ"כים חי"ר וקורס קציני חי"ר בהצטיינות. בסיום הקורס שב לגדוד 202 ומונה למפקד מחלקה. בהמשך שימש כמפקד פלוגת מאי בגדוד ונפצע בפעולת סמוע. לאחר מכן לחם במלחמת ששת הימים. לאחר המלחמה מונה לסמג"ד 202, לחם במלחמת ההתשה והשתתף במבצע רודוס. במהלך הלחימה נפצע בשנית. לאחר שהחלים השתתף במרדף בבקעה אחר מחבלים ונפצע בשלישית. לאחר מכן מונה לקצין אג"ם חטיבת הצנחנים, שימש בתפקיד במלחמת יום הכיפורים ולחם בקרב החווה הסינית. לאחר מכן, בשנים 1976-1975, שימש כמפקד בא"ח צנחנים. בהמשך עשה הסבה לשריון ובשנים 1977-1976 שימש כמפקד גדוד 184. בהמשך שימש כמפקד חטיבה 265.

אחיו הגדול, יצחק, טייס קרב בחיל האוויר, פיקד במלחמת יום הכיפורים על טייסת הקרב 109. אחיו הצעיר, גרשון, נפל במהלך הקרבות בחזית הדרום במלחמה.

==לקריאה נוספת==
* מעוזיה סגל, עדויות מגובה החול - קרב הצנחנים בחווה הסינית, הוצאת מודן, 2007.
* יואב גלבר, [https://www.maarachot.idf.il/2016/גיליונות/ספר-דיגיטלי-לחימת-גדוד-890-במלחמת-יום-הכיפורים/ לחימת גדוד 890 במלחמת יום הכיפורים], מערכות, 2016.
* יאיר דוד, סנאי ירוק, הוצאה עצמית, 2022.
* 

==קישורים חיצוניים==
* "דור כיפור - אל"ם דימ. גיל דוד, קצין אג"מ חטיבה 35 במלחמת יום הכיפורים" - [https://www.youtube.com/watch?v=sWxBLDkFv5E&t=5031s&ab_channel=YairKeidan חלק ראשון], [https://www.youtube.com/watch?v=2Xq2XAoIFlY&t=25s&ab_channel=YairKeidan חלק שני]
; מאמרים פרי עטו:
* 

== הערות שוליים ==

קטגוריה:חיילי חיל הרגלים במלחמת יום הכיפורים
קטגוריה:מפקדי חטיבות חיל השריון של צה"ל
קטגוריה:מפקדי גדודים בחטיבת הצנחנים
קטגוריה:מפקדי גדודים בחיל השריון
קטגוריה:בית השיטה: אישים
קטגוריה:חיילי חיל הרגלים במלחמת ששת הימים
קטגוריה:ישראלים שנולדו ב-1944
אוררטו (כדורגל)

מועדון הכדורגל אוררטו (בארמנית: Ուրարտու ՖԱ) הוא מועדון כדורגל מהעיר ירוואן שבארמניה, המשחק בליגת העל הארמנית.

==היסטוריה==
המועדון נוסד ב-21 בינואר 1992, וכבר בעונתו הראשונה ניצחה קבוצתו את פיוניק ירוואן וזכתה ב. הקבוצה זכתה באליפות בעונות 2013/2014 ו-2022/2023, וסיימה כסגנית האלופה בעונות 2003, 2006, 2007, 2010 ו-2017/2018. הקבוצה גם זכתה בגביע הארמני בעונות 1992, 2007, 2016 ו-2022/2023.

בעונת 2003/2004 התמודדה הקבוצה לראשונה במפעל אירופי, והודחה כבר בסיבוב המוקדמות הראשון של הגביע אופ"א אחרי הפסד 2–3 במצטבר להפועל תל אביב. מאז התמודדה הקבוצה במפעלים האירופיים כמעט מדי שנה, אך הצליחה לעבור סיבוב רק פעם אחת, בעונת 2005/2006, כאשר הדיחה את לוקומוטיב טביליסי בסיבוב הראשון של גביע אופ"א והודחה על ידי דניפרו בסיבוב השני.

==תארים==
* אליפות ארמניה (2): 2013/2014, 2022/2023.
** סגנות (5): 2003, 2006, 2007, 2010, 2017/2018.
* הגביע הארמני (4): 1992, 2007, 2016, 2022/2023.
** סגנות (6): 2003, 2004, 2008, 2009, 2010, 2021/2022.
* הסופר קאפ הארמני (1): 2014.
** סגנות (5): 2004, 2007, 2009, 2010, 2016.

== קישורים חיצוניים ==

* 

קטגוריה:קבוצות כדורגל ארמניות
קטגוריה:קבוצות כדורגל שהוקמו ב-1992
אירוע עב"מים במישיגן 1994

ב-8 במרץ 1994, יותר מ-300 אנשים דיווחו על תצפית על עב"מים מרובים במערב מישיגן, ארצות הברית.<ref></ref> העב"מים תוארו כדומים לאורות חג המולד מהבהבים, המורכבים מחמישה או שישה עצמים, בעלי צורה גלילית או עיגולים עם אורות כחולים, אדומים, לבנים וירוקים. לפי שיקגו טריביון, היו למעלה מ-300 עדים ב-42 מחוזות של מישיגן<ref name="ct"></ref> (כולל מחוזות מוסקגון, אוטווה, בריאן ואלגאן ).<ref name="mlive"></ref> התצפיות דווחו ל-911 ונצפו על ידי המשטרה ומכ"ם של שירות מזג האוויר הלאומי בנמל התעופה של מחוז מאסקגון .

לאחר ראיון של עשרות עדים, האירוע נותר בלתי מוסבר. הקבוצה טוענת כי שללה את רוב ההסברים הארציים, כגון מטוס קטן, בלון מזג אוויר, לוויינים, כוכב נופל (מטאור), מטוס צבאי או פסולת חלל.

== בתרבות ==
האירוע פורסם בפרק של הסדרה "תעלומות בלתי פתורות"

של נטפליקס.<ref></ref>

כרך 3, פרק 2 - "משהו בשמיים"

== הערות שוליים ==

קטגוריה:עצמים בלתי מזוהים
קטגוריה:1994 בארצות הברית
קטגוריה:מישיגן: היסטוריה
הגר זהבי

הגר זהבי (נולדה ב-3 במאי 1970) היא שיטת פאראלימפית.

==ביוגרפיה==
זהבי גדלה בקיבוץ שדות ים ובשנת 1990 עברה תאונת דרכים קשה, לאחריה הייתה תקופה ארוכה בחוסר הכרה ונותרה משותקת בפלג הגוף התחתון. התאונה סיימה את שירותה הצבאי כמקפלת מצנחים.

הייתה שחקנית כדורסל בכיסאות גלגלים ומנהלת נבחרת הנשים של נבחרת ישראל בכדורסל בכיסאות גלגלים.

ב התחרתה בצוות עם שמעון בן-יעקב לאחר אימונים של שנה וחצי בלבד וההשגת הקריטריון האולימפי הייתה להישג בפני עצמו. זהבי הייתה הגאית בסירה מדגם סקאד 18 והשניים צברו 74 נקודות ודורגו במקום השישי.

ב התחרתה בצוות יחד עם בעלה משה זהבי, המרותק גם הוא לכיסא גלגלים. הם התחרו בסירה מדגם סקאד 18, צברו 166 נקודות ודורגו במקום 11.

בעבר הייתה חברת נבחרת ישראל בכדורסל בכיסאות גלגלים לנשים ובהמשך הקימה קבוצת כדורסל לנשים באמצעות ההתאחדות הישראלית לספורט נכים. היא חברת בית הלוחם בתל אביב ומועדון השיט בני הרצליה.

זהבי מתגוררת בכוכב יאיר צור יגאל, נשואה ואם לארבעה.

==קישורים חיצוניים==
* [https://www.israelhayom.co.il/article/409979 לשבור את הגלים]
* [https://www.paralympic.org/hagar-zehavi פירוט השתתפותה בתחרויות המשחקים הפאראלימפיים] באתר הרשמי של IPC 
* [https://www.paralympic.org/hagar-zahavi המשך פירוט השתתפותה בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאיות פאראלימפיות ישראליות
קטגוריה:נשים שייטות ישראליות
קטגוריה:שייטים נכים ישראלים
קטגוריה:שייטים פאראלימפיים ישראלים
קטגוריה:שחקניות כדורסל נכים ישראליות
קטגוריה:ספורטאים ישראלים במשחקים הפאראלימפיים לונדון (2012)
קטגוריה:שייטים במשחקים הפאראלימפיים לונדון (2012)
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שייטים במשחקים הפאראלימפיים ריו דה ז'ניירו (2016)
קטגוריה:נפגעי תאונות דרכים בישראל
קטגוריה:ספורטאים נכי צה"ל
קטגוריה:שדות ים: אישים
קטגוריה:כוכב יאיר צור יגאל: אישים
קטגוריה:ישראליות שנולדו ב-1970
קטגוריה:ישראלים שנולדו ב-1970
יוסי אמויאל

יוסי אמויאל (נולד ב-1956) הוא שחקן ומאמן כדורסל כיסאות גלגלים לשעבר.

אמויאל היה שחקן פעיל ובולט בנבחרת ישראל בכדורסל בכיסאות גלגלים, איתה זכה במדליית הזהב ב והשתתף ב.

בהמשך היה שחקן ומאמן בנבחרת הכדורסל של איל"ן בלוד. תחת אימונו זכתה הנבחרת מספר שנים ברציפות באליפות ישראל לכדורסל בכיסאות גלגלים.

אמויאל מתגורר ברמלה.

==קישורים חיצוניים==

==הערות שוליים==

קטגוריה:אלופים פאראלימפיים ישראלים
קטגוריה:שחקני כדורסל נכים ישראלים
קטגוריה:כדורסלנים פאראלימפיים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאי איל"ן
קטגוריה:רמלה: אישים
קטגוריה:ישראלים שנולדו ב-1956
המנטליות האנטי קפיטליסטית

המנטליות האנטי-קפיטליסטית: למה הם שונאים חירות? הוא ספר שנכתב על ידי ההוגה הליברטריאני לודוויג פון מיזס, בספר, מנסה פון מיזס לחקור אחר השורשים הפסיכולוגיים של השנאה לקפיטליזם בקרב האכלוסייה, פון מיזס מציע הסבר מפורט שבעיקרו טוען שהאדם הממוצע שונא את הקפיטליזם מכיוון שהשיטה הקפיטליסטית גורמת לו להרגיש האשם בכישלונו, ומונעת ממנו להטיל את האשם על גורמים חיצוניים.

==תוכן הספר==

בספר בוחן פון מיזס את הסיבות לשנאת הקפיטליזם ממגוון זוויות, ודן באופי המוסדות האקדמיים והתרבות הפופולרית, וכיצד קנאה ושנאה משפיעות על תיאוריות כלכליות.

פון מיזס מתייחס גם לטענות על כך שהקפיטליזם "משחית את המידות" וגורם לרידוד הספרות ולהפצת 'תרבות זבל' ולהורדת הרמה של הקולנוע והספרות, וטוען שטעמם של ההמון תמיד יהיה נמוך ורדוד יותר מטעמם של האינטלקטואלים, והיתרון של הקפיטליזם הוא שהוא מספק לכל מגזר את מה שהוא רוצה וצריך.

==מהדורות==
הספר פורסם לראשונה בשנת 1956, וזכה למהדורות רבות.
לאורך השנים תורגם הספר לגרמנית, איטלקית, קוריאנית, ספרדית ושוודית.
ב־2023 פורסם הספר בעברית על ידי הוצאת סלע מאיר בתרגומו של אורי רדלר, ספר זה הוא השביעי מסדרת 'פנס כיס' בהוצאה זו.
==קישורים חיצוניים==
* [https://sellameir.com/products/המנטליות-האנטי-קפיטליסטית הספר] באתר הוצאת סלע מאיר
* [https://www.kav.org.il/images/pdf-and-docs/anticapitalisticmentality.pdf טקסט מלא של הספר], באתר קו ישר
* [https://mises.org/library/anti-capitalistic-mentality טקסט מלא של הספר בשפת המקור], להורדה בחינם, באתר Mises Institute
* 
==הערות שוליים==

קטגוריה:ספרי עיון אמריקאיים
קטגוריה:ספרי 1956
קטגוריה:ספרי הוצאת סלע מאיר
משפחה במסכה

משפחה במסכה (בנורווגית: Helt Super, באנגלית: Just Super) הוא סרט קולנוע נורווגי בהנפשה ממוחשבת משנת 2022.

הסרט הוקרן בבכורה במקור ב-30 בספטמבר 2022. בישראל הסרט הוקרן בבכורה בדיבוב עברי ב-3 באוגוסט 2023.

== הדמויות והמדבבים ==
{| class="wikitable"
!שם הדמות
!מדבב/ת באנגלית
!מדבב/ת בעברית
!תיאור הדמות
|-
|אנה
|הניקה אגום הוז
|עמרי שני
|הגיבורה הראשית. חובבת גיימינג. 
|-
|תומאס
|טוד מונראד ויסבן
|יהב לוין
|חברה הטוב של אנה ושותפתה בערוץ ברשת. 
|-
|אדריאן אדווינג
|יוהנס קירנס
|אריאל לינדזן
|דודנה השחצן של אנה. 
|-
|לייף אדווינג
|טוביאס סנטלמן
|יובל ינאי
|אריה העל בתחילת הסרט. 
|-
|סבתא
|קארי סימונסן
|אסתי קוסוביצקי
|אריה על שקדם ללייף. אימנה את אנה להיות סופר אריה. 
|-
|המורה
|הנרייט מארו
|טלי ביק
|מורתם של תומאס, אדריאן ואנה. 
|-
|דודה
|ליין ורנדל
|לימור שפירא
|אימו של אדריאן. 
|-
|דוד
|אטל אנטונסן
|אוהד שחר
|אביו של אדריאן. לא היה מודע לשושלת גיבורי העל של משפחתו. 
|-
|כתבת חדשות
|דסטה מארי
|רונית ליופריו
|כתבת בערוץ חדשות מקומי. 
|-
|אמא
|שרלוט פרוגנר
|
|אשתו המנוחה של לייף. 
|}

==קישורים חיצוניים==
* 

קטגוריה:סרטי 2022
קטגוריה:סרטי קומדיה מונפשים
קטגוריה:סרטי אנימציה ממוחשבת
קטגוריה:סרטים נורווגיים
קטגוריה:סרטים על משפחות
קטגוריה:סרטי גיבורי-על
ארמון איטאמאראטי

ארמון איטאמאראטי (בפורטוגזית: Palácio Itamaraty), מכונה גם ארמון הקשתות (Palácio dos Arcos), הוא המטה של משרד החוץ בברזיל. הוא ממוקם בברזיליה, בירת ברזיל. הבניין תוכנן על ידי האדריכל אוסקר נימאייר ונחנך ב-21 באפריל 1970. הוא ממוקם ממזרח לבניין הקונגרס הלאומי של ברזיל לאורך הציר המונומנטלי, ליד פרקה דוס טרס פודרס (כיכר שלוש הרשויות).

בברזיל, איטאמאראטי משמש בדרך כלל כמטונימיה עבור משרד החוץ. מקור השם הוא מהארמון בריו דה ז'ניירו שהיה מטה המשרד לפני שהבירה והממשלה של ברזיל הועברו לברזיליה.

== גלריה ==
<gallery mode=traditional heights=150 widths=150>
File:Itamaraty.jpg|חזית המבנה בלילה
File:Itamaraty andre brito 2008.JPG|מטאורו (מטאור), פסל שיש מאת ברונו ג'ורג'י.
File:Itamaraty Palace interior room 12.jpg|הגן הפנימי.
File:Itamaraty Palace interior room 9.jpg| אולם דום פדרו הראשון. הציור הגדול על הקיר מתאר את טקס ההכתרה של הקיסר פדרו הראשון ב-1822.
File:Palácio Itamaraty by Diego Baravelli.jpg|השתקפות הבריכה.
</gallery>

==קישורים חיצוניים==
* 

קטגוריה:מבנים שתכנן אוסקר נימאייר
קטגוריה:ברזיליה: מבנים
קטגוריה:ברזיל: יחסי חוץ
פרקה דוס טרס פודרס

[[דגל ברזיל מתנוסס מעל הרחבה]]
פרקה דוס טרס פודרס (בפורטוגזית: Praça dos Três Poderes) או כיכר שלוש הרשויות היא כיכר בברזיליה, בירת ברזיל. השם נגזר מהנוכחות של שלושת זרועות הממשל סביב הכיכר: הרשות המבצעת, המיוצגת על ידי הארמון פלנלטו (המשרד הנשיאותי); הרשות המחוקקת המיוצגת על ידי הקונגרס הלאומי של ברזיל; והרשות השופטת, המיוצגת על ידי בית המשפט העליון של ברזיל.

הכיכר תוכננה על ידי לוסיו קוסטה ואוסקר נימאייר כמקום בו שלושת הכוחות ייפגשו בהרמוניה. כיום המקום הוא גם אטרקציה תיירותית.

ברחבה מונף דגל ברזיל, הגדול בעולם שמונף בקביעות (משקלו כ-600 קילוגרם) ומעולם לא הורד (ללא ספירה של ההחלפות החודשיות שלו) מאז שנחנכה הבירה ב-21 באפריל 1960. הדגל מתחלף מדי חודש בנוכחות גדוד המשמר הנשיאותי של ברזיל, דרגוני העצמאות, חיילים אחרים ולפעמים נשיא ברזיל.

ב-8 בינואר 2023 פלשו לרחבה תומכיו של הנשיא לשעבר ז'איר בולסונארו.<ref></ref>
נוף חלקי של הכיכר עם דגל ברזיל ופסל הקנדנגוס
{| class="wikitable" style="text-align:center; width:50%;"
|+כיכר שלושת הכוחות
|
! scope="col" | המספרים בתמונה תואמים למספרים בתמונה מטה
|-
! scope="row" | 1
| מרכז מבקרים
|-
! scope="row" | 2
| שובך מאת אוסקר נימאייר
|-
! scope="row" | 3
| מבנה בית המשפט העליון של ברזיל
|-
! scope="row" | 4
| פסל "הצדק" מאת אלפרדו צ'שיאטי
|-
! scope="row" | 5
| מוזיאון "אספקו לוסיו קוסטה"
|-
! scope="row" | 6
| מבנה הקונגרס הלאומי<nowiki/>נספח IV (ברקע)
|-
! scope="row" | 7
| מוזיאון העיר
|-
! scope="row" | 8
| אנדרטת ישראל פינהיירו
|-
! scope="row" | 9
| ארמון איטאמאראטי (משרד החוץ של ברזיל, ברקע)
|-
! scope="row" | 10
| הציר המונומנטלי (ברקע)
|-
! scope="row" | 11
| אנדרטת אונסק"ו
|-
! scope="row" | 12
| מבנה הקונגרס הלאומי
|-
! scope="row" | 12א
| מגדל הקונגרס הלאומי
|-
! scope="row" | 12ב
| מגדל הסנאט
|-
! scope="row" | 13
| מגדל הטלוויזיה של ברזיליה (ברקע)
|-
! scope="row" | 14
| פסל "הלוחמים" (או "הקנדנגוס") מאת ברונו גיורגי
|-
! scope="row" | 15
| מבנה הסנאט נספח II (ברקע)
|-
! scope="row" | 16
| מבנה ארמון פלנלטו
|}

== ראו גם ==
* התקפת הקונגרס הברזילאי ב-2023

== קישורים חיצוניים ==

* [https://web.archive.org/web/20131104165001/http://www.guiabsb.com.br/pontos-turisticos/civico-e-arquitetonico/foto-360-panteao-da-patria-brasilia-df.html תמונת 360° של הכיכר] – GUIABSB 

==הערות שוליים==

קטגוריה:מבנים שתכנן אוסקר נימאייר
קטגוריה:אדריכלות מודרנית בברזיל
קטגוריה:ברזיליה: מבנים
קטגוריה:כיכרות
Issues (שיר של הסאטרדייז)

"Issues" הוא שיר שהוקלט על ידי להקת הבנות הבריטית-אירית הסאטרדייז.<ref name=":0"></ref> הוא יצא לאור ב-4 בינואר 2009 באופן דיגיטלי, על ידי חברות התקליטים פולידור רקורדס ופסיניישן רקורדס, כסינגל השלישי מתוך אלבום הבכורה של הלהקה, Chasing Lights (2009).<ref name=":0" /> ביממה העוקבת, יצא גם בהוצאה פיזית.<ref></ref>

השיר הגיע למקום הרביעי במצעד הסינגלים הבריטי.<ref></ref>

== רקע וכתיבה ==
לאחר שהשיר הופץ ונכתב על ידי תומאס מייטלנד נאלצו חברות הסאטרדייז להקליט מחדש את המילים של "Issues". תחנות הרדיו סירבו להשמיע את השיר עד ששונה. מילות השיר שונו והוא נשלח לרדיו. המילים המקוריות היו "לא יכולה להחליט אם אני צריך לסטור לך או לנשק אותך". הלהקה נאלצה לשנות את מילות השיר עקב קווי דמיון למילים אלימות; חשש נוסף עלה לקידום אלימות. בגרסת הווידאו קליפ שרות חברות הלהקה "לסטור לך או לנשק אותך", בעוד שבגרסת הרדיו שרות "לעזוב או לנשק אותך".<ref></ref>

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות.<ref></ref>

== וידאו קליפ ==
הקליפ הרשמי של השיר פורסם ב-5 בדצמבר 2008.<ref name=":1"></ref> הקליפ צולם בוויטסטיבל, קנט. לפני יציאתו של "Up", הקליפ ל-"Issues" צולם לפני זה של "Up", כיוון שהלהקה תכננה להוציא אותו כסינגל הרשמי השני, אך חברת התקליטים החליטה אחרת. הקליפ צולם ב-13 בנובמבר 2008. לאורך הקליפ, חברות הלהקה נמצאות בחוף הים, עם מעילים בצבעים שונים.<ref name=":1" />

נכון לאוגוסט 2023 עומד מונה הצפיות של הקליפ על למעלה מ-2.6 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)<ref></ref>
| כסף
| 200,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|4 בינואר 2009
|הזרמת מוזיקה • הורדה דיגיטלית
|פולידור • פסיניישן
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2009
קטגוריה:שירי הסאטרדייז
קטגוריה:שירים באנגלית
קטגוריה:שירים על דכדוך
קטגוריה:שירים על כאב לב
קטגוריה:שירים על פרידה
קטגוריה:בלדות משנות ה-2000
קטגוריה:סינגלים בהוצאת פולידור רקורדס
Try That in a Small Town

"Try That in a Small Town" הוא שיר שנכתב על ידי קלי לאבלייס, ניל ת'ראשר, טולי קנדי וקורט אליסון, והוקלט על ידי זמר הקאנטרי האמריקאי ג'ייסון אלדין . הוא יצא לאור לרדיו מוזיקת הקאנטרי במאי 2023 כסינגל המוביל מתוך אלבום האולפן האחד עשר של אלדין.

השיר הגיע למקום הראשון במצעד הבילבורד הוט 100; זהו שירו הראשון של אלדין שהגיע להישג זה.<ref name="Hot 100"></ref>

"Try That in a Small Town" ספג ביקורות שליליות וגינויים ברחבי העולם, בטענה שהוא "מקדם אלימות" ו"שימוש בנשק". אמנים ומבקרים שונים קראו להחרים אותו.<ref></ref><ref></ref><ref></ref> דסטיני סטארק, פעילת טיקטוק ניתחה את צילומי הקליפ שלו וכתוצאה מכך טענה שקיבלה איומים על חייה מטעם המעריצים של אלדין.<ref></ref>

==וידאו קליפ==
ב-14 ביולי 2023, אלדין פרסם את הווידאו קליפ לשיר, בבימויו של שון סילבה. בקליפ אלדין מופיע מול בית משפט בקולומביה שבטנסי, שם התרחש הלינץ' על הנרי צ'ואטה ב-1927, בשילוב צילומי חדשות של עצרות, בזיזה והתפרעויות שהופנו נגד שוטרים.<ref name="thewrap"></ref><ref></ref> יש בו סצנות של אמריקנה, כמו נערה צעירה שמשחקת בכוסית וקבוצת איכרים שעוזרת זה לזה.<ref name="billboard" />

ארבעה ימים לאחר פרסום הקליפ, רשת הטלוויזיה CMT הסירה אותו מהרוטציה.<ref name="billboard"></ref> בתגובה להצהרותיו של אלדין כי "אין קטע וידאו אחד שאינו קטעי חדשות אמיתיים", משתמשי מדיה חברתית וכלי תקשורת דיווחו כי הקליפ כולל מספר קטעים שצולמו מחוץ לארצות הברית, כולל צילומי שימוש חוזר מסחריים.<ref></ref> ברולינג סטון דווח כי הקליפ מכיל קטעים מהפגנות קנדיות בטורונטו ומונטריאול.<ref></ref> ב-26 ביולי, קליפ בן שש שניות מהסיקור של פוקס ניוז על מחאת חיי שחורים חשובים באטלנטה הוסר מהקליפ המקורי עקב בעיות זכויות יוצרים של צד שלישי, כאשר הקליפ הערוך באורך של שלוש דקות ושתי שניות.<ref></ref><ref></ref>

==הצלחה מסחרית==
"Try That in a Small Town" נכנס למצעד הקאנטרי אירפליי של בילבורד במקום ה-24 ב-3 ביוני 2023.<ref></ref> במצעד שירי הקאנטרי, נכנס השיר למקום ה-35. לאחר צאתו של הווידאו קליפ ב-14 ביולי ותשומת הלב ששחף כאשר הוא נחסם ב-CMT, נכנס השיר למקום השני במצעד הבילבורד הוט 100 ב-29 ביולי,<ref></ref> ולאחר שבוע הגיע למקום הראשון במצעד, והיה לשירו הראשון של אלדין שהגיע להישג זה.

== מיקומי שיא ==

=== מצעדי סוף שנה ===

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירים באנגלית
קטגוריה:וידאו קליפים מעוררי מחלוקות
קטגוריה:שירי מחאה
קטגוריה:שירים על שוטרים
קטגוריה:שירים פטריוטיים
קטגוריה:שירי מוזיקת קאנטרי אמריקאיים
קטגוריה:מחלוקות במוזיקה
קטגוריה:סינגלים שהגיעו למקום הראשון במצעד הבילבורד הוט 100
עונת 2021 בגביע הליגות

עונת 2021 בגביע הליגות היא המהדורה השנייה של גביע הליגות, שהוא טורניר כדורגל המפגיש בין קבוצות מליגת ה-MLS ומליגת העל המקסיקנית. הוא נערך בין ה-10 באוגוסט ל-22 בספטמבר 2023, כאשר כל 7 המשחקים נערכים בארצות הברית. הטורניר מאורגן על ידי ה-MLS והתאחדות הכדורגל המקסיקנית ומאושר על ידי CONCACAF, הגוף המנהל היבשתי של הספורט בצפון אמריקה.

== הסמכות ==
שני קבוצות ה-MLS הכי טובות מכל צד (המזרחי/המערבי) בעונת 2020 שלא זכו להכניס עצמן לליגת האלופות של CONCACAF ב-2021, נכנסו לגביע הליגות.<ref></ref>

ארבע הקבוצות המובילות בליגת העל המקסיקנית מעונת 2020/21, שאינן מתמודדות בחצי הגמר של ליגת האלופות של CONCACAF ב-2021 או בגביע קמפאונס, זכו להכניס את עצמן לגביע הליגות.<ref></ref>

{| class="wikitable"
|+ MLS (4 קבוצות)
! רוחב=180px| קבוצה
! אופן הזכייה
|-
| ספורטינג קנזס סיטי
| המקום הראשון, עונת 2020 ב-MLS, האזור המערבי
|-
| אורלנדו סיטי
| המקום הרביעי, עונת 2020 ב-MLS, האזור המזרחי
|-
| סיאטל סאונדרס
| המקום השני, עונת 2020 ב-MLS, האזור המערבי
|-
| ניו יורק סיטי
| המקום החמישי, עונת 2020 ב-MLS, האזור המזרחי
|}

{| class="wikitable"
|+ ליגת העל המקסיקנית (4 קבוצות)
! רוחב=180px|קבוצה
! אופן הזכייה
|-
| לאון
| המקום השלישי, עונת 2020/2021 בליגת העל המקסיקנית
|-
| טיגרס
| המקום החמישי, עונת 2020/2021 בליגת העל המקסיקנית
|-
| סנטוס לגונה
| המקום השישי, עונת 2020/2021 בליגת העל המקסיקנית
|-
| אוניברסידד נסיונל
| המקום השביעי, עונת 2020/2021 בליגת העל המקסיקנית
|}

== שלב הנוקאאוט ==

=== סיכום ===

== משחק הגמר ==

== סטטיסטיקות ==

=== שערים ===
{| class="wikitable"
|+
!#
!שם
!קבוצה
!שערים
|-
|1
| אנחל מנה
| לאון
|3
|-
| rowspan="3" |2
| סנטיאגו קולומבטו
| לאון
| rowspan="3" |2
|-
| עומאר פרננדס פרסיקה
| לאון
|-
| ראול רוידיאז
| סיאטל סאונדרס
|}

==קישורים חיצוניים==

* [https://www.leaguescup.com/?en האתר הרשמי של גביע הליגות] (אנגלית)

== הערות שוליים ==

קטגוריה:תחרויות כדורגל ב-2021
קטגוריה:אמריקה הצפונית: כדורגל
קטגוריה:2021 בארצות הברית
תור הכסף

"סוף תור הכסף" מאת [[לוקאס קראנאך האב, 1527-35]]
תור כסף הוא תקופה בהיסטוריה שמגיעה לאחר עידן זהב היסטורי, יוקרתי ועתיר אירועים באופן דומה אך פחות מתקופת הזהב הקודמת. השם נובע מהעובדה שהמתכת כסף היא בעלת ערך גבוה, אך גבוה פחות מזה של זהב בתרבויות רבות.

== מיתוס יווני ==
תור הכסף המקורי (ביוונית – Αργυρόν Γένος) היה השני מבין חמשת "דורות האדם" שתוארו על ידי המשורר הקדום הסיודוס בשירו מעשים וימים, לאחר תור הזהב ולפני תור הברונזה. אנשים בתקופה זו חיו מאה שנים כילדים מבלי להתבגר, ואז הזדקנו לפתע ומתו. זאוס השמיד את האנשים האלה בגלל חוסר האדיקות שלהם, במבול בתקופתו של המלך אויגיגס .

לאחר שקרונוס הוגלה, העולם נשלט על ידי זאוס. כתוצאה מכך שפנדורה שחררה את הדברים הרעים על העולם, הגיע דור שני של גברים והעידן נקרא "תור הכסף" מכיוון שגזע האדם היה פחות אצילי מהגזע של תור הזהב.

בתקופת הכסף צמצם זאוס את האביב, וחילק את השנה לארבע עונות, כך שבני אדם חיפשו לראשונה מחסה באמצעות בתים ונאלצו לעמול כדי לספק את מזונם.

זרעי הדגן הראשונים נזרעו באדמה שכן כעת האדם היה צריך לאסוף את מזונו בעצמו. ילד גדל לצד אמו מאה שנים, אבל הבגרות נמשכה זמן קצר. בהיותה פחות אצילית מתור הזהב, האנושות לא יכלה להימנע מלהילחם אדם כנגד רעהו, וגם לא יכלה לשרת את בני האלמוות כראוי. מעשיו של הדור השני עוררו את חמתו של זאוס, ולכן הוא השמיד אותם כעונש.

== אזכורים אחרים של תור הכסף ==
המונח הוחל על מספר תקופות אחרות לאחר "תור הזהב", כולל:
* עידן הכסף של הספרות הלטינית – תקופה בהתפתחות הספרות הלטינית – מיוחס לתקופה שלאחר אוגוסטוס קיסר 
* תור הכסף של הקומיקס, ובנוסף גם סדרת הקומיקס DC משנת 2000, "עידן הכסף" שנקראה על שם התקופה
* תור הכסף בשירה הרוסית
* עידן הכסף של האלפיניזם 

== קישורים חיצוניים ==
* [http://www.maicar.com/GML/AgesOfMan.html#silver מיתולוגיה יוונית: עידן הכסף], הסבר אודות העידנים (באנגלית)
* 

קטגוריה:היסטוריוגרפיה
קטגוריה:מיתולוגיה יוונית
אלי מתנה

אלי מתנה (נולד ב-24 בדצמבר 1989) הוא תקליטן ומעבד מוזיקלי ישראלי והבעלים של חברת המוזיקה HYPE. זוכה פרס די.ג'יי השנה מטעם XL וTime Out (2012 ו-2013). הוציא עם אגם בוחבוט את שיר המסיבות BOOM.

==ביוגרפיה==
אלי מתנה נולד וגדל ברמת גן ומצעירותו נמשך לעולם הדי.ג'יי.

מתנה החל בהפקת ליין מסיבות במועדון הקומפורט 13 בתל אביב ושימש כתקליטן הבית במועדונים בתל אביב וב-2012 ו-2013 נבחר כדי.ג'יי השנה של חיי הלילה מטעם XL וTime Out.

ב-2015 נבחר לתקלט בבמה המרכזית של לילה לבן (תל אביב) בכיכר רבין. ומ-2017 הוא התקליטן הקבוע בפסטיבל הסטודנטים פאנג'ויה.

ב-2020 הכין את הרמיקס של תוכנית הטלוויזיה האח הגדול. וב-2022 הכין את רשימת ההשמעה לגמר התוכנית המסעדה הבאה.

מתנה ערך רמיקסים לזמרים רותם כהן, עברי לידר (לו חידש את השיר "שמח") איזי, האחיות כרקוקלי, רן דנקר ועידן רייכל.

ביולי 2023 הוציא עם אגם בוחבוט את שיר המסיבות BOOM (מתוך המיני-אלבום של בוחבוט Sold Out בלב) אותו הפיק עם דור דקל וגיא כחלון וכתב והלחין עם דקל, כחלון ומאי כהן.

מתנה מוזמן לעיתים קרובות לחמם תקליטנים ידועים שמגיעים להופיע בישראל ב-2021 נכתב בוואלה! שהוא התקליטן העסוק בישראל.

ב-2022 הקים, ביחד עם נדב שפילמן ועדי דור, את חברת המוזיקה הייפ שכוללת עשרה תקליטנים.

== ביאורים ==

==קישורים חיצוניים==

* 
* [https://nusic.co.il/dj-eli-matana/ ריאיון עם אלי מתנה], באתר nusic.co.il 

==הערות שוליים==

קטגוריה:תקליטנים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1989
שאנג-יאנג

שָׁאנְג יָאנְג (בסינית: 商鞅; מת ב-338 לפנה"ס) היה הוגה דעות סיני בתקופת המדינות הלוחמות ונחשב למדינאי נועז ומעורר מחלוקת. 

== ביוגרפיה ==

== דעותיו ==
משנתו של שָׁאנְג יָאנְג מרוכזת יחד עם כתבי ממשיכיו ב"ספרו של שליט שָׁאנְג"(商君書) שם מתואר חזונו בדבר איחוד "כל אשר מתחת לשמיים" שהושתת על הרחבת סמכויות השליטה של המדינה והעומד בראשה. מדיניותו הניחה את היסודות האדמיניסטרטיביים, הפוליטיים והכלכליים שחיזקו את מדינת צ'ין ובסופו של דבר איפשרה את איחודה ההיסטורי של סין תחת שושלת צ'ין.

שָׁאנְג יָאנְג מזוהה עם "אסכולת החוק"(פָ'א־ג'יָא 法家:) או "הלגליסטיים" הנתפסים כקבוצת הוגים אשר מציעים משנה פרגמטית ותפיסה ריאליסטית. ככלל, מדובר בהוגים אשר זנחו דיונים מטאפיזיים והיסטוריים, לטובת דגש על שיפור יעילות המנגנון השלטוני וחיזוק העוצמה המדינית ובכך קנו לעצמם שם כאסכולה בלתי-מוסרית. על פי המבקרים ניתן לאפיין אסכולה זו סביב שלושה רעיונות עיקריים: ריכוז כוח בידי השליט, התאמת מוסדות המדינה למצבים משתנים ושליטה בירוקרטית. לפיכך עולה הטענה כי טקסטים המשויכים לאסכולה הלגליסטית אינם מציגים שיח מוסרי כלל ונסמכים באופן בלעדי על מנגנוני החוק והבירוקרטיה ליצירת סדר. מוניטין זה לא פסח על שָׁאנְג יָאנְג אשר ביקש להנהיג שינויים מהותיים בדפוסי השליטה המסורתיים של המדינה וגרס כי כל האמצעים כשרים בדרך להגשמת החזון – איחוד "כל אשר מתחת לשמים".

שָׁאנְג יָאנְג קרא תיגר על השיח הפוליטי הדומיננטי ובניגוד להוגים קונפוציוס ומו דזה, שביססו את הגותם על התנהלות שושלות העבר, טען כי העבר מלמד אותנו על העולם המשתנה והמתפתח באופן תמידי ולכן קיים צורך לחדש בהתאם לשינויים המתעדכנים מיום ליום, למעשה התנגד למסורת המבקשת לפעול בהכרח בהתאם לדרכי העבר. בנוסף, התנער מההגדרה המקובלת של המנהיג האידיאלי כאדם מלומד ובעל אמות מוסר גבוהות (עמדה המבוססת על הגדרתו את המוסר כדבר יחסי או תקופתי וככזה משתנה תדיר). הוא מזהה את דמות המנהיג האידיאלי כמי שביכולתו להשליט סדר בחברה ועל כן מאופיין במרות וסמכות.

== רפורמות ==
האן פיי דזה (בסינית: 韓非子), הנחשב לרוב לנציג החשוב ביותר של של הלגליזם הסיני (法家), מזהה את שָׁאנְג יָאנְג כיוצר של שתי השקפות מרכזיות:
* תיקון הסטנדרטים
* שוויון בפני החוק

מתוך אמונה בשלטון החוק ותפיסת הנאמנות למדינה כקודמת לנאמנות המשפחתית, שָׁאנְג יָאנְג הכניס שני סטים של שינויים בתקנות הנהוגות במדינה צ'ין. הראשונים, בשנת 356 לפני הספירה, היו:
* ספר החוקים – שָׁאנְג יָאנְג ערך את התקנות באופן המאפשר אכיפה והנהיג חוקים מחמירים וענישה נוקשה. בין היתר, כלל המקנה עונש זהה לעבריין ולמי שהיה מודע לעברה אך לא הודיע לממשל (חובת הלשנה ואחריות קולקטיבית).
* הקצאת אדמה לחיילים על סמך הצלחותיהם הצבאיות והפשטת אצולה שלא הייתה מוכנה להילחם מזכויות הקרקע שלה. הרפורמה בצבא עודדה את אזרחי צ'ין להצטרף לצבא וסייעה בבניית כוחה הצבאי של שושלת צ'ין.
* שָׁאנְג יָאנְג עודד עיבוד של אדמות לא מיושבות והעדיף חקלאות על פני מסחר (שנחשב עיסוק יוקרתי יותר באותה התקופה).

שָׁאנְג יָאנְג הציג את מערך השינויים השני שלו בשנת 350 לפני הספירה, שכלל סטנדרט חדש של מיסוי והקצאת קרקעות.

==קישורים חיצוניים==

==הערות שוליים==

קטגוריה:ציטוט עם תסריט בשפה זרה (סינית)
Don't Think Twice

"Don't Think Twice" הוא סינגל של הזמרת הבריטית, ריטה אורה. השיר יצא ב-30 ביוני 2023 בהוצאת חברת התקליטים BMG רייטס מנג'מנט, כסינגל השלישי מתוך אלבום האולפן השלישי שלה, You & I.

נכון לאוגוסט 2023, השיר הושמע למעלה מ-4 מיליון פעמים בספוטיפיי.<ref></ref><ref></ref>

== וידאו קליפ ==
הווידאו קליפ, שצולם בניו זילנד ובוים על ידי טאיקה ואיטיטי, יצא בערוץ היוטיוב של ריטה אורה ב-30 ביוני 2023.<ref></ref> נכון לאוגוסט 2023, הווידאו קליפ נצפה למעלה מ-1.9 מיליון פעמים.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ריטה אורה
קטגוריה:שירי אלקטרופופ
קטגוריה:שירי מוזיקת האוס
קטגוריה:סינגלים בהוצאת BMG רייטס מנג'מנט
ציון יעקב (כדורסלן)

ציון יעקב הוא ספורטאי ספורט נכים, בעבר חבר נבחרת ישראל בכדורסל בכיסאות גלגלים.
== קריירה ==
יעקב השתתף במשחקי סטוק מנדוויל והתחרה באתלטיקה ובסיף. בשנת 1974 זכה במדליית כסף בריצה למרחק 100 מטרים ובמדליית ארד בסיף.

כחבר נבחרת הכדורסל בכיסאות גלגלים השתתף שלוש פעמים כנציג ישראל במשחקים הפאראלימפיים. ב היה שותף לזכייה במדליית זהב. הוא היה חבר הנבחרת גם ב וב.

נישא לספורטאית הנכה נורית יעקב והם מתגוררים בזכרון יעקב.

==קישורים חיצוניים==
* [https://www.paralympic.org/zion-yakov פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:אלופים פאראלימפיים ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:כדורסלנים במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:כדורסלנים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:אתלטים נכים ישראלים
קטגוריה:סייפים נכים ישראלים
קטגוריה:ישראלים שנולדו במאה ה-20
קטגוריה:זכרון יעקב: אישים